**Zápisnica z otvárania obálky a vyhodnotenia ponuky**

NÚDCH so sídlom Limbová 1, 833 40 Bratislava, IČO: 00 607 231, v súlade s ust. § 13 ods. 1 zákona č. 278/1993 Z. z. o správe majetku štátu v platnom znení ponúkla na prenájom dočasne prebytočný majetok štátu formou osobitného ponukového konania na portáli www.ropk.sk.

**Predmet ponuky:**

*- nebytové priestory v budove NÚDCH Bratislava na Limbovej 1 v Bratislave, súp. č. stavby 2643 na parcele č. 5435/2, zapísanej na LV č. 2415, k.ú. Vinohrady, a to:*

*- KIOSK č. 4 vo výmere 21,00 m2 za minimálnu cenu nájmu 425,- EUR m2/rok bez DPH.*

**Vyhodnotenie ponukového konania:**

- budova NÚDCH (priestory zasadačky riaditeľa č. 046 C na + 0. podlaží) dňa 24.03.2023 o 10:00 hod.

**Doručené ponuky záujemcov:**

*Na prenájom vyššie uvedených nebytových priestorov: KIOSK č. 4/blok „B“ , boli v stanovenej lehote riadne doručené tri ponuky záujemcov, a to:*

1. *obálka záujemcu ProAgency, s.r.o., so sídlom Š. Moyzesa 9585/41, 960 01 Zvolen s označením „6/2023“ „OPK KIOSK č. 4 - NEOTVÁRAŤ“.*
2. *obálka záujemcu QESTUS s.r.o., so sídlom Kukučínova 36, 919 04 Smolenice s označením „7/2023“ „OPK KIOSK č. 4 - NEOTVÁRAŤ“.*
3. *obálka záujemcu GASTROHOSTING s.r.o., so sídlom Vajnorská 92, 831 04 Bratislava s označením „2.“ „OPK KIOSK č. 4 - NEOTVÁRAŤ“.*

Otvárania obálky sa zúčastnil:

*QESTUS s.r.o., so sídlom Kukučínova 36, 919 04 Smolenice*

Zúčastnení konštatujú neporušenie obálky s ponukou záujemcu pred jej otvorením. Po otvorení obálok bolo zistené že:

Záujemca č. 1 *ProAgency, s.r.o., so sídlom Š. Moyzesa 9585/41, 960 01 Zvolen ponúkol 590,- EUR m2/rok bez DPH.*

Záujemca č. 2 *QESTUS s.r.o., so sídlom Kukučínova 36, 919 04 Smolenice ponúkol 522,- EUR m2/rok bez DPH.*

Záujemca č. 3 *GASTROHOSTING s.r.o., so sídlom Vajnorská 92, 831 04 Bratislava ponúkol 467,- EUR m2/rok bez DPH.*

Ponuka záujemcu ProAgency, s.r.o.spĺňa vyhlásené kritériá, nakoľko záujemca ponúkol ako cenu za prenájom miestnosti – KIOSK č. 4 cenu 590,- EUR bez DPH /m2/rok + energie, ktorá bola z pomedzi uchádzačov najvyššia. Záujemca bol vyhodnotený ako úspešný a víťazný uchádzač o prenájom, a preto mu bude zaslaný návrh nájomnej zmluvy.

Záujemca bude o výsledku otvárania ponúk informovaný listom.

Otvorenie obálok a vyhodnotenie doručených ponúk vykonali menovaní členovia komisie, ktorí svojimi podpismi osvedčujú riadny priebeh vyhodnotenia ponukového konania:

JUDr. Andrea Briestenská, právnik poverený vedením PR (zapisovateľka):

Mária Hatríková:

Zuzana Staneková: